La Axarquía

La Axarquía [aĥarKIa], laŭ tiu prononco ankaŭ Aĥarkio, estas unu de la komarkoj de la provinco Malago, regiono Andaluzio, Hispanio. El geografia vidpunkto, la komarko, nomata ankaŭ Axarquía-Costa del Sol (Suna Marbordo), estas en la plej orienta parto de la provinco Malago. La Axarquía etendiĝas laŭ la marbordo kaj la interno. Ties marbordaj municipoj kunformas la Orientan Sunan Marbordon. La historia ĉefurbo kaj plej grava urbo estas Vélez-Málaga. La lokanoj estas nomitaj axárquicos. Limas norde kun la Komarko de Alhama, oriente kun la Komarko Granada Marbordo aŭ Tropika Marbordo, ambaŭ en la provinco Granado; sude kun la Mediteranea Maro, okcidente kun Malago, kaj nordokcidente kun la komarkoj de Antequera kaj Nororma. Geografio La montopinto La Maroma kun 2069 metroj estas la plej alta punkto de la komarko. Ĝi estas trapasata de la riveroj Vélez, Torrox, Algarrobo, Iznate, Seco, Huit, Higuerón, Chillar, Almáchar, de la Cueva, Benamargosa, Sábar, Alcaucín, Bermuza, Rubite, Maro, el kiuj ĉiuj estas de la Mediteranea Andaluza Akvokolekta Baseno. La liverado de akvo estas farata pere de la Akvorezervejo de La Viñuela. La natura parko "Sierras de Tejeda, Almijara y Alhama", la natura loko de la Ravinoj Maro-Cerro Gordo kaj la natura parko Montoj de Malago estas en tiu komarko. Alfarnate estas la plej alta vilaĝo de la Axarquía situa je 886 metroj. Municipoj Kaj la provinca municiparo nome "Diputación Provincial de Málaga", kiu donis al la komarko la nomon "Axarquía-Costa del Sol", kaj la Junta de Andalucía, kiu simple donas al la komarko la nomon "La Axarquía", enhavas precize la samajn municipojn ene de la komarko. Ja tiuj municipoj delonde kunhavis kulturon kaj kutimarojn. La Axarquía estas komponata de 31 municipoj, nome la jenaj: Vidu ankaŭ Listo de municipoj de la provinco Malago